ཤར་ཕྱོགས་དཔལ་འབྱོར་གླེང་སྟེགས་ནི་ཨེ་ཤ་ཡའི་བྱང་ཤར་རྒྱལ་ཁབ་ཁག་གི་བློ་རིག་གཅིག་སྡུད་དང་མཉམ་ལས་ལ་མཉམ་གྲོས་བྱེད་པའི་གོ་སྐབས་གལ་ཆེན་ཞིག་ཡིན།ཀྲུའུ་ཞི་ཞི་ཅིན་ཕིང་གིས་གླེང་སྟེགས་ཀྱི་ཚང་འཛོམས་གྲོས་ཚོགས་ཐོག་ཤིས་ཚིག་གསུང་སྐབས་འདོད་ཚུལ་ཁག་བཞི་བཏོན་གནང་ཡོད་པ་སྟེ།ཕན་ཚུན་བར་གྱི་ཡིད་ཆེས་ཟབ་ཏུ་བཏང་ནས་ས་ཁུལ་གྱི་ཞི་བདེ་ལྷིང་འཇགས་ལ་སྲུང་སྐྱོང་བྱེད་པ་དང་།མཉམ་ལས་གཏིང་ཟབ་ཏུ་བཏང་ནས་རྒྱལ་ཁབ་ཁག་གི་གཉིས་ཕན་མཉམ་རྒྱལ་མངོན་འགྱུར་ཡོང་བ་བྱེད་པ།ཕན་ཚུན་སློབ་སྦྱོང་དང་ཕན་ཚུན་དཔྱད་གཞིར་འཛིན་ནས་མི་དམངས་ཀྱི་སྲོལ་རྒྱུན་མཛའ་གྲོགས་སྲ་བརྟན་གཏོང་བ།ཕུགས་ལ་གཞིགས་ཏེ་ཕྱོགས་བསྡུས་མཐུན་སྦྱོར་གོང་འཕེལ་མངོན་འགྱུར་ཡོང་བ་བྱེད་དགོས།འདོད་ཚུལ་གལ་ཆེན་དེ་དག་གིས་ཨེ་ཤ་ཡ་བྱང་ཤར་ས་ཁུལ་གྱི་མཛེས་སྡུག་ལྡན་པའི་འབྱུང་འགྱུར་གཏོད་རྒྱུར་ཁ་གསལ་ལ་ལག་བསྟར་ཐུབ་པའི་ཇུས་གཞི་བཏོན་ཡོད་པས་ཚོགས་ཞུགས་ཕྱོགས་ཁག་གིས་རྒྱབ་སྐྱོར་དང་བརྡ་ལན་ཞུས་ཡོད་པ་རེད།